
Anexă la HCLMT nr................................

PROTOCOL DE COLABORARE
Nr.  ……….. /……………………......

1. Părțile:
[bookmark: _Hlk179468413]1.1. MUNICIPIUL TIMIŞOARA, cu sediul în Timișoara, Bd. C. D. Loga nr. 1, cod fiscal  14756536, tel. 0256-408.367, fax 0256-408380, în calitate de Partener 1, legal reprezentat prin Primar, dl. Dominic Fritz, pe de o parte şi
1.2. Liga Studenților din Facultatea de Automatică și Calculatoare (Liga AC), cu sediul în Timișoara, Bulevardul Vasile Pârvan, numărul 2, sala A021, înregistrată în Registrul Asociațiilor și Fundațiilor cu numărul 540/A/2000, în calitate de Partener 2,  reprezentat prin președinte, dl. Alexandru Petrică Brăescu,
[bookmark: _heading=h.gjdgxs]au hotărât încheierea prezentului protocol de colaborare (“Protocol”)

2. Obiectul Protocolului
[bookmark: _heading=h.30j0zll]2.1. Obiectul prezentului Protocol este de a crea un cadru de colaborare între Părți în scopul organizării celei de-a VI-a ediții a evenimentului internațional tip hackathon UniHack, dedicat elevilor și studenților, și axat pe rezolvarea problemelor civice abordând soluții tehnice (hardware și software). 
2.2. Protocolul exclude orice angajament de ordin financiar din partea Părților.
3. Durata Protocolului
Prezentul Protocol este valabil pe o perioadă de maxim 5 luni de la data semnării lui, cu posibilitatea de prelungire, cu acordul scris al părților.
4. Implementarea protocolului
4.1. Părțile se întâlnesc în ședințe de cel puțin trei ori pe perioada valabilității prezentului contract și ori de câte ori este nevoie la solicitarea Părților.
[bookmark: _heading=h.lnxbz9][bookmark: _heading=h.1y810tw]4.2. Hotărârile se iau prin consensul membrilor prezenți.
[bookmark: _heading=h.2ym4t9asav4e]5. Atribuțiile părților:
A. [bookmark: _heading=h.2bn6wsx]Partenerul 1:
a) Implicare în tematica/track-ul „Administrație Digitală: Creșterea implicării studenților și tinerilor adulți în administrația locală și în creșterea infrastructurii orașului”/ “Digital Administration: Increase in the involvement of students and young adults in the local administration and growth of city’s infrastructure”;
b) Furnizarea unor sugestii de potențiale direcții de explorare pentru echipele de tineri interesate de această tematică;
c) Punerea la dispoziție a unor baze de date deschise sau date publice anonimizate, precum și a unor coduri de aplicații sau platforme digitale folosite de către administrație si care au la bază coduri sursă de tip open source;
d) Desemnarea unor mentori pentru sprijinirea grupelor de tineri înscriși la tematica de mai sus pentru datele de 8 și 9 noiembrie, intervalul orar 10:00 – 24:00;
e) [bookmark: _Hlk179468474]Delegarea unui jurat în data de 10 noiembrie, interval orar 12:00 – 16:00, pentru jurizarea proiectelor înscrise în tematica Administrație Digitală/Digital Administration;
f) Promovarea evenimentului prin canalele proprii de comunicare.
B. Partenerul 2:
a) [bookmark: _Hlk167636446]Asigură promovarea către tineri, atragerea acestora și procesul de înscriere;
b) Asigură logistica evenimentului;
c) Facilitează relația dintre echipe și mentorii alocați;
d) Recunoaște parteneriatul cu Municipiul Timișoara în comunicarea evenimentului și în mod special a rezultatelor pentru tematica/track-ul Administrație Digitală/Digital Administration;

6. Caracterul confidențial al Protocolului
6.1. Protocolul are caracter de document public. 
6.2. Accesul persoanelor la informații privind protocolul și implementarea sa se realizează cu respectarea termenelor şi procedurilor prevăzute de reglementările legale privind liberul acces la informațiile de interes public.
7. Comunicări
7.1. Orice notificare, cerere sau alt instrument scris solicitat sau permis a fi dat în temeiul prezentului protocol se va face în scris și va fi transmis celeilalte părți prin poștă electronică (cu confirmare de primire) la adresele de e-mail ale părților. 
8. Modificarea Protocolului
8.1. Prezentul protocol poate fi modificat prin act adițional, de comun acord, la inițiativa scrisă a oricărei părți, urmând să producă efecte de la data semnării de către reprezentanții părților.
9. Încetarea Protocolului
9.1. Prezentul Protocol încetează:
a) prin expirarea termenului prevăzut la pct. 3;
b) înainte de ajungerea la termen, prin acordul părților; 
c) prin imposibilitatea realizării obiectului său;
d) prin reziliere, în cazul neexecutării sau executării necorespunzătoare de către una dintre părți a obligațiilor prevăzute în prezentul protocol;

10. Dispoziții finale
10.1. Orice diferend privind prezentul protocol, inclusiv referitor la interpretarea, executarea sau încetarea lui se va soluționa de către părți pe cale amiabilă. 

Prezentul protocol a fost încheiat astăzi, ......................., în trei exemplare, câte unul pentru fiecare parte semnatară,  toate având valoare de original, și intră în vigoare de la data semnării de către părți.

Municipiul Timișoara
Primar
Dominic Fritz
..................................................................

